ΓΡΑΠΤΗ ΕΡΩΤΗΣΗ E-3133/02

υποβολή: Cristiana Muscardini (UEN) προς την Επιτροπή

(4 Νοεμβρίου 2002)

Θέμα: Αναβολικά και ανοχές

Σε τρεις ιταλικές περιφέρειες στη Λομβαρδία, το Πεδεμόντιο και την Εμίλια Ρομάνια, σύμφωνα με το νόμο αριθ. 336 της 4ης Αυγούστου 1999 πραγματοποιήθηκαν προληπτικές κατασχέσεις μόσχων και απογαλακτισμένων μόσχων γιατί στις ουρίνες τους βρέθηκαν ίχνη boldenone, ενός αναβολικού στεροειδούς με ορμονική δραστηριότητα ανδρογενούς τύπου που θεωρείται προϊόν ντόπινγκ. Εμπειρογνώμονες κτηνίατροιποστηρίζουν ότι το εν λόγω στεροειδές είναι ορμόνη που παράγεται από τα ίδια τα ζώα σε βαθμό που στις χώρες της Ευρωπαϊκής Ένωσης να γίνονται ανεκτά περιθώρια παρουσίας σαφώςψηλότερα σε σχέση με την Ιταλία. Το ολλανδικό εθνικό ινστιτούτο περιβάλλοντος καιγείας, ένα από τα πλέον έγκυρα στην Ευρώπη, όσον αφορά τα στεροειδή και το ντόπινγκ, τονίζει στις μελέτες του ότι το boldenone μπορεί να είναι ενδογενές, προκαλούμενο από την μεταποίηση των φυτοστερολών, μία ουσία νόμιμα παρούσα στις ζωοτροφές. Ο ιταλόςπουργόςγείας ζήτησε τον παρελθόντα Μάρτιο από την Ολλανδία να πιστοποιήσει συνολικά την απουσία boldenone για κάθε μεμονωμένο μόσχο που αποστέλλεται στην Ιταλία. Μπροστά στη σύγχυση αυτή,

η Επιτροπή

1. είναι σε θέση να δηλώσει ότι το εν λόγω στεροειδές μπορεί να γίνεται εύκολα ανεκτό στην καθημερινή χρήση κρέατος μόσχου και απογαλακτισμένου μόσχου που εισάγεται στην Ιταλία·

2. Εάν ναι, πρέπει να θεωρηθούν πολύ περιοριστικά τα μέτρα που προβλέπει η ιταλική νομοθεσία·

3. Εάν όχι, ποιες πρωτοβουλίες προτίθεται να αναλάβει προκειμένου να αποφευχθούν βλάβες στηνγεία των πολιτών λόγω πολύ ανεκτικών κανόνων·

4. Ποιες προτάσεις προτίθεται εν πάση περιπτώσει να παρουσιάσει προκειμένου να αποφευχθούν απειλές για τηνγεία των καταναλωτών ανάλογα με την προέλευση των μόσχων·

5. Ποιος εγγυάται την ασφάλεια των τροφίμων στην περίπτωση αυτή·

Απάντηση του κ. Byrne εξ ονόματος της Επιτροπής

(12 Δεκεμβρίου 2002)

Η χρήση της ουσίας boldenone έχει απαγορευθεί στην κτηνοτροφία στην Κοινότητα, όπως όλες οι στεροϊδείς ορμόνες, από την οδηγία 96/22/ΕΚ(1) του Συμβουλίου για την απαγόρευση της χρησιμοποίησης ορισμένων ουσιών με ορμονική ή θυρεοστατική δράση και των β-ανταγωνιστικών ουσιών.

Η έγχυση boldenone σε βοοειδή διαπιστώνεταιπό δύο διαφορετικές μορφές στα ούρα τους: ως boldenone 17-α και boldenone 17-β. Βάσει των επιστημονικών γνώσεων που διαθέτουμε σήμερα, η boldenone 17-α ανιχνεύθηκε σε δείγματα ούρων βοοειδών στα οποία δεν έχει ποτέ εγχυθεί boldenone. Κατά συνέπεια, δεν μπορεί να αποκλειστεί η πιθανή φυσική εμφάνιση boldenone 17-α στα ούρα βοοειδών.

Η Επιτροπή γνωρίζει ότιπάρχει απόκλιση απόψεων στο θέμα αυτό και καταβάλλει προσπάθειες για την αποσαφήνισή του. Ύστερα από αίτημα της Επιτροπής, το αρμόδιο κοινοτικό εργαστήριο αναφοράς συλλέγει τις διαθέσιμες πληροφορίες στα κράτη μέλη σχετικά με την πιθανή φυσική εμφάνιση της ουσίας boldenone σε ζώα στα οποία δεν έχει εγχυθεί η εν λόγω ουσία. Η Επιτροπή έχει έρθει σε επαφή με τις αρμόδιες ιταλικές αρχές για την αποσαφήνιση του θέματος.

Υπάρχει σήμερα επιστημονική συναίνεση για το ότι η ύπαρξη της ουσίας boldenone 17-β στα ούρα αποτελεί ένδειξη για τη χρήση παράνομων ουσιών. Σύμφωνα με την κοινοτική νομοθεσία, τα ζώα ή τα προϊόντα στα οποία ανιχνεύεται boldenone 17-β πρέπει να αποσύρονται από την αλυσίδα διατροφής. Όταν ανιχνεύεται η ουσία boldenone 17-α πρέπει να πραγματοποιούνται περαιτέρω έρευνες για να διαπιστωθεί εάν έχουν χρησιμοποιηθεί παράνομες ουσίες στα ζώα, σύμφωνα με την οδηγία 96/23/ΕΚ(2) του Συμβουλίου περί

της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα. Η Επιτροπή θεωρεί ότι αυτές οι διατάξεις εξασφαλίζουν την προστασία τηςγείας του καταναλωτή.

(1) Οδηγία 96/22/ΕΚ του Συμβουλίου, της 29ης Απριλίου 1996, για την απαγόρευση της χρησιμοποίησης ορισμένων ουσιών με ορμονική ή θυρεοστατική δράση και των β-ανταγωνιστικών ουσιών στη ζωική παραγωγή για κερδοσκοπικούς λόγους και κατάργησης των οδηγιών 81/602/ΕΟΚ, 88/146/ΕΟΚ και 88/299/ΕΟΚ, ΕΕ L 125 της 23.5.1996.

(2) Οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ, ΕΕ L 125 της 23.5.1996.